Shigeyo Nakachi

**Shigeyo Nakachi** (japonieraz: **中地 シゲヨ**; Saga, Japonia, 1905eko otsailaren 1a – ibidem, 2021eko urtarrilaren 11) japoniar ehun urtedun maistra izan zen, 115 urte eta 345 egun bizi izan zena.

Hil zenean, Japoniako bigarren pertsonarik zaharrena zen, Kane Tanakaren ondoren, eta munduko bosgarren pertsonarik zaharrena. Adina egiaztatu zaien japoniarren arteko zortzigarren zaharrena izan zen, 116 urteko Jirōemon Kimura gizonezkoaren ondoren. Historian denbora gehien bizi izan dutenen zerrendan 32. postuan egon da, egiaztatutakoen artean.

## Bizitza 
Shigeyo Nakachi, bost seme-alabetatik bigarrena izan zen. 1905ean jaio zen Japoniako Saga hirian, izen bereko prefekturako hiriburuan, Kyūshū uhartean, non beste ehun urtedun bat, Kane Tanaka, inguruko hirian jaio eta Fukuokan (Fukuoka prefektura) ere bizi izan zen.

### Ibilbidea 
"Saga Girls' High School"-en sartu zen 12 urterekin. Erakunde horretan ikasketak bukatu ostean, 1923an hasi zen eskolak ematen lehen hezkuntzako eskola batean, 17 urte zituela, eta halaxe jarraitu zuen hurrengo hiru hamarkadetan ere. Goro Nakachirekin ezkondu zen 1928 eta 1932 artean. Bikoteak gutxienez bi seme izan zituen, Kenzo eta Goro izenekoak. Bigarren Mundu Gerra bukatu zenean, Mantxuriatik itzultzen ziren pertsonei eskainitako lehen hezkuntzako eskola batean irakasten hasi zen. Gero, titulu ofizial bat lortu zuen, eta, horri esker, irakasle-lanetan jarraitu ahal izan zuen. Horrela, 46 urterekin haurtzaindegiko irakasle lanetan jardun zuen. Senarra 1961ean hil zen. Maistratzatik erretiratu zen 1967an, 62 urte zituela.

2011an Sagako pertsonarik zaharrena izan zen; 2016an, ostera, 112 urteko Nugi Ikeda hil ostean, prefekturako pertsonarik zaharrena bihurtu zen. 2018an biloba bat, lau birbiloba eta hereniloba bat bazituen. 2019ko irailetik, 115 urteko Shin Matsushita Miyagi prefekturako egoiliarra hil ostean, Japoniako bigarren pertsonarik zaharrena bihurtu zen.

### Heriotza 
2021eko urtarrilaren 11n hil zen, 115 urte eta 344 egun zituela.

## Osasuna 
Shigeyo Nakachik bularreko minbizia izan zuen 80 urterekin, eta bular bat erauzteko ebakuntza egin zioten. Erretiratu ostean, Japonian zehar bidaiatu zuen bere ikasle ohiekin eta tearen japoniar zeremonia maite zuten lagunekin, 92 urte bete arte. 92 urterekin autobusean erorikoa izan zuen eta femurra hautsi zuen. Gero, 93 urterekin eta ipurmasailen inguruan kontrako femurra hautsi zuen 101 urterekin. 106 urtera arte familiarekin bizi izan zen etxean. 108 urterekin, laguntzarik gabe ibil zitekeen. Shigeyo Nakachiri eskuekin dantzatzea gustatzen zitzaion. Ia gor zegoen. 2018ko abenduan, aspirazioagatiko pneumonia-krisi batetik suspertu zen, aliteatuta utzi zuena eta hainbat egunez arnas hodiaren premian.

2020ko otsailaren 1ean, Shigeyo Nakachik bere 115. urteurrena ospatu zuen; artean argi eta nahiko aktibo zegoen, baina ia erabat gorra.

## Adin errekorrak 
* 2011an Sagako pertsonarik zaharrena  
* 2016an,  prefekturako pertsonarik zaharrena 
* 2019ko irailetik, Japoniako bigarren pertsonarik zaharrena.
* 2021ean, Japoniako bigarren pertsonarik zaharrena
* 2021ean, munduko bosgarren pertsonarik zaharrena, egiaztatua. 
* 2021ean, historian denbora gehien bizi izan dutenen zerrendan 32. postua, egiaztatutakoen artean.

## Erreferentziak 
## Ikus, gainera 
* Zerrenda: Bizirik dauden munduko pertsonarik zaharrenak

## Kanpo estekak